**KRISTALIZACIJA KUHINJSKE SOLI IZ VODENE OTOPINE**

**Aktivnosti tijekom pokusa:**

**KORAK 1.** Stavi nekoliko žlica kuhinjske soli u pola staklenke vode i miješaj nekoliko minuta da se sol rastopi. Ako je i nakon miješanja ostalo neotopljene soli na dnu staklenke pripremio si zasićenu otopinu kuhinjske soli.

**KORAK 2.** Dobivenu zasićenu otopinu dekantiraj u drugu staklenku. ( Po želji tu drugu staklenku možeš prethodno namazati nekom masnoćom ili kremom kako bi spriječio hvatanje soli na stijenku posude.)

**KORAK 3.** Zaveži pamučni konac na drveni štapić ili na običnu olovku te uroni konac do dna čaše.( Gornji dio konca iznad otopine možeš također namastiti kako se otopina ne bi penjala uz konac.) Pusti neka smjesa miruje otprilike tjedan dana. Staviš li staklenku na toplo mjesto sol će prije kristalizirati iz otopine.

Proučavaj iz dana u dan što se događa i zapiši svoja opažanja.